pythainlp/thai-wiki-dataset-v4 huggingface dataset:
ชัง กี-ยง

ชัง กี-ยง (เกิด 7 สิงหาคม พ.ศ. 2535) เป็นนักแสดงและนายแบบชาวเกาหลีใต้ เริ่มต้นอาชีพในวงการนายแบบ ชังเดบิวต์ในฐานะนักแสดงผ่านการเป็นแขกรับเชิญในรายการ "อิตส์โอเคย์แดตส์เลิฟ" (2014) เขารับบทบาทหลายบทบาทในละครโทรทัศน์เรื่องต่างๆ โดยได้รับเลือกให้เป็นนักแสดงนำครั้งแรกในเรื่อง "คัมแอนด์ฮักมี" (2018) เขามีชื่อเสียงและประสบความสำเร็จมากขึ้นจากเรื่อง "" (2019) ชังยังเป็นที่รู้จักจากบทบาทในเรื่อง "คอนเฟสชันคูเพิล" (2017) และ "มายมิสเตอร์" (2018)
ผลงานของเขาทั้งนายแบบและนักแสดงทำให้เขาได้รับรางวัลมากมายรวมถึง "Fashion Model Award" ที่งาน Asia Model Awards, "Best New Actor (TV)" จากงาน แพซังฮาร์ตอวอร์ดส์ และ "Excellence Award" ที่งาน เอ็มบีซีดรามาอวอร์ดส์
รักหวานอมเปรี้ยว

รักหวานอมเปรี้ยว (เกาหลี: ; ฮันจา: ; อาร์อาร์: "Sweet & Sour") เป็นภาพยนตร์โรแมนติกของเกาหลีใต้ปี พ.ศ. 2564 อิงจากนวนิยาย "Initiation Love" ของคุรุมิ อินุย และกำกับโดย อี กเย-บย็อก ของ KT Hitel ภาพยนตร์ที่นำแสดงโดย ชัง กี-ยง, แช ซู-บิน และคริสตัล ช็อง เป็นเรื่องราวของคู่รักที่รักแรกพบซึ่งแยกทางกันเนื่องจากการทำงาน ฉายรอบปฐมทัศน์บนเน็ตฟลิกซ์เมื่อวันที่ 4 มิถุนายน พ.ศ. 2564 และสามารถสตรีมได้ทั่วโลก
อำเภอบะนีลฮาริษ

บะนีลฮาริษ  เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ก่อตั้งโดยตระกูลย่อยบะนูอัลฮาริษ ใน พ.ศ. 2546 อำเภอนี้มีประชากร 184,509 คน
วัดดอนเตาอิฐ (จังหวัดนครปฐม)

วัดดอนเตาอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม มีเนื้อที่ประมาณ 60 ไร่ 
วัดดอนเตาอิฐตั้งอยู่ทางตะวันออกของหมู่บ้านเสืออีด่าง ต่อมาชาวบ้านได้ย้ายมาตั้งอยู่กึ่งกลางของแต่ละหมู่บ้าน จุดประสงค์เพื่อทำให้ชาวบ้านของแต่ละหมู่บ้านทำบุญได้ง่ายขึ้น จากข้อมูลของกรมการศาสนาระบุตั้งวัดเมื่อ พ.ศ. 2461 ในสมัยที่หลวงพ่ออั้นปกครองอยู่ ได้เริ่มสร้างอุโบสถ ศาลาการเปรียญกว้าง 15 เมตร ยาว 30 เมตร กุฏิสงฆ์ 2 หลัง กว้าง 6 เมตร ยาว 9 เมตร เมรุ กว้าง 9 เมตร ยาว 27 เมตร และหอสวดมนต์ ต่อมาหลวงพ่อสนิทสร้างอุโบสถหลังเดิมต่อจนเสร็จ ได้รับพระราชทานวิสุงคามสีมาเมื่อ พ.ศ. 2502 ผูกพัทธสีมาเมื่อ พ.ศ. 2508 วัดได้สร้างหอระฆังเมื่อ พ.ศ. 2547 อุโบสถหลังใหม่สร้างเมื่อ พ.ศ. 2554
แอชฟอร์ด-อิน-เดอะ-วอเตอร์

แอชฟอร์ด-อิน-เดอะ-วอเตอร์  เป็นหมู่บ้านในดาร์บิเชอร์ อำเภอพีค ประเทศอังกฤษ ตั้งอยู่ริมแม่น้ำไวย์ (River Wye) อยู่ห่างจากเบคเวลล์ทางตะวันตกเฉียงเหนือ เป็นที่รู้จักจากเหมืองหินที่มีหินอ่อนดำแอชฟอร์ด (รูปแบบหนึ่งของหินปูน) หินบางส่วนถูกเก็บไว้ในโบสถ์แพริช ในสำมะโน ค.ศ. 2011 ประชากรเขตแพริชของเมือง (รวมเชลดอน) มี 559 คน
ประวัติ.
ชื่อแอชฟอร์ดมาจากภาษาอังกฤษเก่าว่า "æsc" กับ "ford" ซึ่งหมายถึงท่าเรือที่มีต้นแอช (ash-trees) เติบโต ใน ค.ศ. 926 หมู่บ้านนี้มีชื่อว่า "Æscforda" และในบันทึกดูมสเดย์ช่วง ค.ศ. 1086 มีชื่อว่า "Aisseford" ส่วนคำว่า "in-the-Water" ถูกเพิ่มในช่วงปลายคริสต์ศตวรรษที่ 17 ซึ่งสะท้อนถึงความใกล้ชิดของหมู่บ้านต่อแม่น้ำไวย์ที่คดเคี้ยว
ในบันทึกดูมสเดย์ แอชฟอร์ดเป็นหนึ่งในสถานที่ที่มีการกลั่นตะกั่ว
ใน ค.ศ. 1786 แอชฟอร์ดมีโรงสีสำหรับแกะสลักและขัดเงาหินอ่อนดำท้องถิ่น และในปี 1848 เมืองนี้มีประชากร 950 คน
วัดราษฎร์ภิรมย์วราราม

วัดราษฎร์ภิรมย์วราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม
วัดราษฎร์ภิรมย์วราราม หรือชาวบ้านเรียกว่า วัดลาดปลาเค้า เริ่มสร้างวัดเมื่อ พ.ศ. 2494 ด้วยเหตุที่ว่าการบำเพ็ญบุญที่วัดสระสี่มุมนั้นเป็นระยะทางที่ไกล มีบ้านไผ่คอย ไผ่โทน ไผ่สงคราม เกาะไก่เถื่อน บ้านลาดหลวง บ้านปากกะท่า ต่อมานายตุ่น สระทองรอดและนายเอย สระทองเหยียด ได้ร่วมกันสร้างที่พักสงฆ์ ซึ่งสร้างจนถึง พ.ศ. 2506 นายเชิด ล้วนโค ได้ขออนุญาตสร้างวัด จนได้รับอนุญาตจากเจ้าคณะอำเภอกำแพงแสนเมื่อวันที่ 21 สิงหาคม พ.ศ. 2506 จึงได้ดำเนินก่อสร้างถาวรวัตถุ เสนาสนะ กุฏิ ศาลา มาตามลำดับ
จากนั้นพระอธิการเผียนได้ขอวิสุงคามสีมาเมื่อ พ.ศ. 2520 และได้รับพระราชทานวิสุงคามสีมาเมื่อวันที่ 1 มีนาคม พ.ศ. 2520 เขตวิสุงคามสีมากว้าง 40 เมตร ยาว 40 เมตร และดำเนินสร้างโรงเรียน ช่วงแรกมุงสังกะสี ชาวบ้านยังได้นิมนต์พระภิกษุจากที่อื่นมาจำพรรษาทุกปี ในปัจจุบันได้มีการซื้อที่ดินเพิ่ม จนมีที่ดินเนื้อที่ 29 ไร่ 1 งาน 52 ตารางวา วัดได้จัดพิธีผูกพัทธสีมาเมื่อวันที่ 6–15 กุมภาพันธ์ พ.ศ. 2548
หาดนราทัศน์

หาดนราทัศน์ เป็นหาดริมอ่าวไทยที่มีความยาวประมาณ ใกล้กับตัวจังหวัดนราธิวาส หาดสิ้นสุดที่ปากแม่น้ำบางนราซึ่งเป็นบริเวณที่มีการแข่งเรือกอและทุกปี ใกล้ ๆ กันมีหมู่บ้านชาวประมง และในอ่าวเต็มไปด้วยเรือกอและของชาวประมง
มัสยิดกลางแห่งใหม่ของจังหวัดนราธิวาสตั้งอยู่ที่บ้านบางนราซึ่งอยู่ก่อนถึงชายหาด เป็นศาสนสถานของชาวไทยมุสลิม มัสยิดนี้ก่อสร้างขึ้นใน พ.ศ. 2524 และเป็นมัสยิดกลางแห่งที่สองของจังหวัด มัสยิดนี้มีรูปแบบอาคารแบบอาหรับ มีสามชั้น โดยชั้นแรกเป็นหอประชุมหลัก และชั้นบนสองชั้นเป็นที่ตั้งของห้องละหมาด ด้านบนสุดเป็นโดมขนาดใหญ่ และมีหอสูงไว้เรียกมุสลิมให้มาทำละหมาด
วัดจันทาราม (จังหวัดปทุมธานี)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 14 ไร่ 3 งาน 91 ตารางวา เป็นที่ราบลุ่มริมคลองบางเตย
แต่เดิมพื้นที่ตั้งวัดราษฎรมีอาชีพทำนา ตามฤดูกาล ผลผลิตที่ได้นำไปขายให้พ่อค้าโดยทางเกวียนมาส่งขายกันบริเวณนี้ วัดจันทารามสร้างเมื่อ พ.ศ. 2367 โดยมีหม่อมเจ้าถนอมและคุณแม่จันทร์เป็นผู้สร้างในที่ดินของตน ต่อมาที่ดินตกเป็นของคุณพระวิชิตชลชัย กับคุณนายเสงี่ยม วิชิตชลชัย เนื้อที่ 50 ไร่เศษ และได้ถวายให้วัดเนื้อที่ 14 ไร่ 3 งาน 91 ตารางวา เมื่อสร้างวัดขึ้นมาขนานนามว่า วัดท่าข้าม ได้เปลี่ยนมาเป็น "วัดจันทาราม" ภายหลัง ได้รับพระราชทานวิสุงคามสีมาครั้งหลังเมื่อวันที่ 12 มกราคม พ.ศ. 2522 เขตวิสุงคามสีมากว้าง 36 เมตร ยาว 50 เมตร ด้านการศึกษา ได้เปิดสอนพระปริยัติธรรมตั้งแต่ พ.ศ. 2478 ยังได้ให้ทางราชการเปิดโรงเรียนที่ดินของวัดด้วย
อาคารเสนาสนะ ได้แก่ อุโบสถกว้าง 7 เมตร ยาว 23.6 เมตร สร้างเมื่อ พ.ศ. 2517 กุฏิสงฆ์จำนวน 5 หลัง ส่วนใหญ่เป็นอาคารไม้ หอสวดมนต์ ศาลาการเปรียญ ศาลาท่าน้ำ ปูชนียวัตถุมีพระประธานในอุโบสถนามว่า "หลวงพ่อศาสดาน้อย" หน้าตักกว้าง 1.59 เมตร สูง 1.80 เมตร สร้างด้วยโลหะ
วัดคลองสอง (จังหวัดปทุมธานี)

วัดคลองสอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี มีที่ดินตั้งวัดเนื้อที่ 8 ไร่ 2 งาน 20 ตารางวา
วัดคลองสองเดิมได้ตั้งเป็นสำนักสงฆ์ชื่อว่า สำนักสงฆ์สังข์อ่ำ โดยมี คุณโยมทิม และโยมหนู สังข์อ่ำ เป็นผู้ริเริ่มก่อตั้งสำนักสงฆ์ ต่อมาตระกูลของฟ้าคารณได้ถวายที่ดินเป็นที่ตั้งวัดคลองสองจำนวนเนื้อที่ดินนั้น 6 ไร่ และทางวัดคลองสองได้บอกบุญแก่ชุมชนชาวคลองสองและญาติโยมผู้มีจิตศรัทธาได้ซื้อที่ดินเข้าวัดอีกเป็นจำนวน 2 ไร่ 2 งาน 20 ตารางวา ได้รับอนุญาตตั้งวัดเมื่อวันที่ 18 มีนาคม พ.ศ. 2519 ชื่อว่า "วัดคลองสอง" ได้รับพระราชทานวิสุงคามสีมาเมื่อวันที่ 29 เมษายน พ.ศ. 2531 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 และมีการศึกษาเรียนนักธรรมตลอดพรรษา
เสนาสนะภายในวัด ได้แก่ ศาลาการเปรียญ 1 หลัง กุฏิสงฆ์จำนวน 6 หลัง ศาลาบำเพ็ญกุศล 1 หลัง และ ฌาปนสถาน (เมรุ) 1 หลัง
การลงคะแนนแบบหลายรอบในทันที

การลงคะแนนแบบหลายรอบในทันที  หรือเรียก ระบบคะแนนเสียงเผื่อเลือก (alternative vote, AV) ระบบจัดลำดับความชอบ (preferential voting, PV) หรือในสหรัฐเรียก การลงคะแนนระบบจัดลำดับตัวเลือก (ranked-choice voting, RCV) แต่ชื่อเหล่านี้อาจใช้เรียกในการลงคะแนนในระบบอื่นด้วย การลงคะแนนระบบนี้ใช้การนับคะแนนเรียงตามลำดับความชอบเพื่อหาผู้ชนะเพียงรายเดียว
ในการลงคะแนนระบบนี้ ผู้มีสิทธิเลือกตั้งลงคะแนนเลือกผู้สมัครได้หลายคนตามลำดับความชอบ โดยการนับคะแนนจะนับให้ลำดับแรกก่อน หากมีผู้สมัครในลำดับที่หนึ่งรายใดได้คะแนนเสียงข้างมากเด็ดขาด ผู้สมัครนั้นชนะการเลือกตั้งทันที หากยังไม่มีผู้ใดได้รับเสียงข้างมากเด็ดขาดเป็นลำดับที่หนึ่ง ในรอบถัดไปผู้สมัครที่ได้คะแนนน้อยที่สุดจะตกรอบ โดยในกรณีนี้คะแนนเสียงของผู้มีสิทธิเลือกตั้งที่ลงคะแนนให้ผู้สมัครคนที่ตกรอบจะโอนไปให้กับผู้สมัครในลำดับถัดไป โดยกระบวนการนับคะแนนจะทำต่อไปจนกว่าจะได้ผู้สมัครที่ได้คะแนนเสียงข้างมากเด็ดขาด 
การลงคะแนนแบบหลายรอบในทันทีนี้ โดยหลักการแล้วคือการเลือกตั้งแบบถ่ายโอนคะแนนเสียง (single transferable vote) ที่ใช้เลือกผู้ชนะเพียงคนเดียว โดยวิธีนี้จะช่วยป้องกันไม่ให้มีผู้สมัครรายใดชนะการเลือกตั้งแบบไม่มีเสียงข้างมากเด็ดขาดได้ ซึ่งสามารถเกิดได้หากใช้ระบบการเลือกตั้งแบบเสียงข้างมาก/พหุนิยม (plurality voting) ซึ่งทำให้เกิดภาวะ "เสียงแตก" ได้ในผู้สมัครที่มีนโยบายคล้ายคลึงกัน ซึ่งทำให้เสียงของผู้ลงคะแนนผู้สมัครคนที่คะแนนน้อยสูญไป
การลงคะแนนแบบหลายรอบในทันทีนั้นใช้ในการเลือกตั้งระดับชาติในหลายประเทศ เช่น การเลือกตั้งสมาชิกสภาผู้แทนราษฎรของออสเตรเลีย การเลือกตั้งประธานาธิบดีอินเดีย และการเลือกตั้งประธานาธิบดีไอร์แลนด์ เป็นต้น
นิยาม.
ในการลงคะแนนแบบนี้นำชื่อมาจากการนับบัตรลงคะแนนที่แบ่งเป็นรอบ ๆ จำนวนหลายรอบ คล้ายกับในระบบบัตรลงคะแนนหลายรอบ (exhaustive ballot) ยกเว้นแต่ตัวเลือกที่ผู้ลงคะแนนได้ลงลำดับไว้ไม่มีการเปลี่ยนแปลงในแต่ละรอบ โดยชื่อเรียกอื่น ๆ ของการลงคะแนนระบบนี้ ได้แก่ การลงคะแนนแบบโอนเสียง การลงคะแนนแบบมีตัวแทน การลงคะแนนแบบจัดลำดับตัวเลือก การลงคะแนนแบบจัดลำดับตัวเลือกที่นั่งเดียว และการลงคะแนนแบบจัดลำดับความชอบ
ในอังกฤษและนิวซีแลนด์เรียกระบบนี้ว่า "การลงคะแนนระบบจัดลำดับตัวแทน" ในแคนาดาเรียกว่า "การลงคะแนนระบบจัดลำดับตัวเลือก" ในออสเตรเลียซึ่งใช้การลงคะแนนแบบนี้ในการเลือกตั้งส่วนใหญ่ เรียกว่า "การลงคะแนนระบบจัดลำดับความชอบ" ส่วนองค์กรไม่แสวงหาผลกำไรแฟร์โวตของสหรัฐเรียกว่า "การลงคะแนนระบบจัดลำดับตัวเลือก" สำหรับกรณีหาผู้ชนะเพียงคนเดียว และ "การลงคะแนนแบบถ่ายโอนคะแนนเสียง" สำหรับการหาผู้ชนะมากกว่าหนึ่งคน
ฟาบิโอลา บาเลนติน

ฟาบิโอลา บาเลนติน คริสตัล กอนซาเลซ (เกิดวันที่ 9 กันยายน ค.ศ. 2000) เป็นนักศึกษาวารสารศาสตร์ University of Sagrado Corazón และเป็นนางงามชาวปวยร์โตรีโก และแต่งงานกับ Mariana Varela เมื่อวันที่ 28/10/2022 ผู้ได้รับตำแหน่งมิสแกรนด์ปวยร์โตรีโก 2020 และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2020 ที่ประเทศไทย โดยเธอสามารถผ่านเข้ารอบ 10 คนสุดท้ายมิสแกรนด์อินเตอร์เนชันแนล 2020
การประกวด.
มิสยูนิเวิร์สปวยร์โตรีโก 2019.
ฟาบิโอลาเป็นเข้าร่วมในการประกวดมิสยูนิเวิร์สปวยร์โตรีโก 2019 ได้ตำแหน่งรองอันดับ 2 โดยมี เมดิสัน แอนเดอร์สัน เป็นผู้ชนะ
มิสแกรนด์ปวยร์โตรีโก 2020.
ฟาบิโอลาเป็นผู้ชนะในการประกวดมิสแกรนด์ปวยร์โตรีโก 2020 และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2020 ณ ประเทศไทย
มิสแกรนด์อินเตอร์เนชันแนล 2020.
ลาลาเป็นตัวแทนของประเทศบราซิลเข้าร่วมการประกวดมิสแกรนด์อินเตอร์เนชันแนล 2020 ที่กรุงเทพมหานคร ประเทศไทย เมื่อวันที่ 27 มีนาคม ค.ศ. 2021 โดยเธอสามารถผ่านเข้ารอบ 10 คนสุดท้ายมิสแกรนด์อินเตอร์เนชันแนล 2020 โดยมีตัวแทนจากสหรัฐเป็นผู้ชนะเลิศ
เบย์ซอ

เบย์ซอ  หรือที่รู้จักกันในชื่อ แทลเลเบย์ซอ  และ เซพีดอน  เป็นเมืองและเมืองหลักในอำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 3,593 คน 845 ครัวเรือน
ตำบลเชียงดาว

เชียงดาว เป็นตำบลในอำเภอเชียงดาว จังหวัดเชียงใหม่ ใน พ.ศ. 2563 ตำบลนี้มีประชากร 16,746 คน
เขตการปกครอง.
ตำบลนี้แบ่งออกเป็น 16 หมู่บ้าน ดังนี้
การปกครองส่วนท้องถิ่น.
พื้นที่ตำบลเชียงดาวอยู่ในความรับผิดชอบขององค์กรปกครองท้องถิ่น 2 แห่ง ได้แก่
วัดศรีชุม (จังหวัดลำปาง)

วัดศรีชุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระบาท อำเภอเมืองลำปาง จังหวัดลำปาง เป็นหนึ่งในวัดพม่า 31 แห่งของประเทศไทย
วัดศรีชุมสร้างในเมื่อ พ.ศ. 2436 โดยคหบดีพม่าชื่อ จองตะก่าอูโย พ่อเลี้ยงหม่องยีและแม่เลี้ยงป้อม ที่อาศัยอยู่ในลำปาง ครั้งเมื่อบริษัทของชาวอังกฤษเข้ามาทำสัมปทานป่าไม้ที่ลำปาง ตั้งชื่อเป็นภาษาพม่าว่า หญ่องไวง์จอง ต่อมาเปลี่ยนเป็นชื่อ "วัดศรีชุม" ซึ่งแปลว่า ต้นโพธิ์
วิหารสร้างเป็นอาคารครึ่งตึกครึ่งไม้ ศิลปะการตกแต่งภายใน ร่วมสมัยระหว่างศิลปะล้านนาและศิลปะพม่า หลังคาเครื่องไม้ยอดแหลมแกะสลัก จนเมื่อวันที่ 16 มกราคม พ.ศ. 2535 เกิดเหตุเพลิงไหม้วิหารหลังนี้ คงเหลือเพียงไม้แกะสลักตรงซุ้มประตูเป็นลวดลายพรรณพฤกษาฉลุโปร่งเท่านั้น ปัจจุบันได้สร้างวิหารขึ้นใหม่เป็นอาคารครึ่งตึกครึ่งไม้ภายในประดิษฐานพระพุทธรูปศิลปะแบบพม่า หลังคาเครื่องไม้ยอดแหลม แกะสลักเป็นลวดลายบานปะตูเป็นไม้สัก ฉลุลวดลายโป่ง ภายในวิหารมีภาพจิตรกรรมฝาผนังเรื่อง พุทธประวัติและภาพจำลองแผนผังของวัด
วัดมีพระบรมธาตุซึ่งเป็นพระบรมธาตุสีทองศิลปะแบบพม่าและมอญ ภายในบรรจุพระบรมสารีริกธาตุที่อันเชิญจากพม่า และโบสถ์ทรงมณฑปแบบพม่า 1 หลัง จัตุรมุขทรงพระยาธาตุ สร้างขึ้นเมื่อปี พ.ศ. 2444 อุโบสถมีกำแพงแก้วล้อมรอบ ทางเข้าอุโบสถทำเป็นซุ้มประตูก่อด้วยอิฐ หลังคาซ้อนกัน 7 ชั้นส่วนยอดประดับด้วยฉัตรทอง เชิงชายของหลังคาแต่ละชั้นตกแต่งด้วยลวดลายฉลุโลหะ ในส่วนของมุขทั้งสี่ก็ทำหลังคาซ้อนกัน 5 ชั้นลดหลั่นกันขึ้นไป ภายในอุโบสถประดิษฐานพระพุทธรูปศิลปะแบบพม่าปางเสกผลไม้ เพดานประดับด้วยลวดลายเครื่องไม้ปิดทองประดับกระจกสีลายอุบะ และกุฏิและซุ้มประตูแบบพม่า
ระบบแบ่งเขตยกพรรค

ระบบแบ่งเขตยกพรรค (หรือ general ticket) เป็นระบบการลงคะแนนแบบหนึ่งของระบบแบ่งเขตหลายเบอร์ซึ่งผู้มีสิทธิเลือกตั้งลงคะแนนเลือกเพียงคะแนนเดียวให้กับพรรคการเมืองที่ส่งผู้สมัครเป็นทีม (บัญชีรายชื่อ) โดยพรรคการเมืองที่ได้คะแนนสูงสุดจะเป็นผู้ชนะ และบัญชีรายชื่อที่ส่งผู้สมัครก็ได้รับเลือกตั้งทั้งชุด ซึ่งทำให้พรรคการเมืองนั้นพรรคการเมืองเดียวถือเป็นตัวแทนของเขตเลือกตั้งนั้น ระบบการลงคะแนนนี้ใช้ทั้งระบบหรือบางส่วนในแคเมอรูน ชาด จิบูตี และสิงคโปร์
เจ้าหญิงลิลีเบ็ตแห่งซัสเซกซ์

เจ้าหญิงลิลีเบ็ตแห่งซัสเซกซ์ (ประสูติ 4 มิถุนายน ค.ศ. 2021) ทรงเป็นพระธิดาพระองค์เล็กในเจ้าชายแฮร์รี ดยุกแห่งซัสเซกซ์ และเมแกน ดัชเชสแห่งซัสเซกซ์ ทรงเป็นพระราชนัดดาในสมเด็จพระเจ้าชาร์ลส์ที่ 3 และไดอานา เจ้าหญิงแห่งเวลส์ พระราชปนัดดาคนที่ 11 ในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ทรงเป็นรัชทายาทลำดับที่ 7 ในลำดับการสืบราชสันตติวงศ์สหราชอาณาจักร ธิดาของดยุกมีสิทธิ์ได้รับบรรดาศักดิ์ เลดี ซึ่งเป็นธรรมเนียมของพระราชวงศ์ เช่นเดียวกับ เลดีลูอีส วินด์เซอร์ พระธิดาใน เจ้าชายเอ็ดเวิร์ด เอิร์ลแห่งเวสเซกซ์ แต่พระบิดาของเธอก็ปฏิเสธบรรดาศักดิ์ทั้งหมด ปัจจุบันพระองค์ทรงพำนักอยู่ในสหรัฐอเมริกา พร้อมด้วยพระบิดา พระมารดา และ พระเชษฐา
โกปาอาเมริกา 2021 กลุ่มเอ

กลุ่มเอของฟุตบอลโกปาอาเมริกา 2021 (หรือเรียกอีกอย่างว่า กลุ่มโซนใต้ ตามลักษณะการแบ่งกลุ่มตามภูมิศาสตร์) จะเกิดขึ้นในวันที่ 13 ถึง 28 มิถุนายน ค.ศ. 2021 ณ ประเทศบราซิล ประกอบด้วยอาร์เจนตินา อดีตเจ้าภาพร่วม, โบลิเวีย, อุรุกวัย ทีมชนะเลิศสูงสุด, ชิลี และปารากวัย
แต่เดิมกลุ่มเอมีกำหนดแข่งขันในวันที่ 12 ถึง 30 มิถุนายน ค.ศ. 2020 อย่างไรก็ตาม เมื่อวันที่ 17 มีนาคม ค.ศ. 2020 การแข่งขันถูกเลื่อนออกไปเป็น ค.ศ. 2021 เนื่องจากการระบาดทั่วของโควิด-19 ในทวีปอเมริกาใต้
ตารางคะแนน.
ใน รอบก่อนรองชนะเลิศ:
นัด.
เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล  ยกเว้นกูยาบาที่ใช้เขตเวลา GMT-4
นัดที่ 1.
อาร์เจนตินา พบ ชิลี.
<section begin=A01 /><section end=A01 />
ปารากวัย พบ โบลิเวีย.
<section begin=A02 /><section end=A02 />
นัดที่ 2.
ชิลี พบ โบลิเวีย.
<section begin=A03 /><section end=A03 />
อาร์เจนตินา พบ อุรุกวัย.
<section begin=A04 /><section end=A04 />
นัดที่ 3.
อุรุกวัย พบ ชิลี.
<section begin=A05 /><section end=A05 />
อาร์เจนตินา พบ ปารากวัย.
<section begin=A06 /><section end=A06 />
นัดที่ 4.
โบลิเวีย พบ อุรุกวัย.
<section begin=A07 /><section end=A07 />
ชิลี พบ ปารากวัย.
<section begin=A08 /><section end=A08 />
นัดที่ 5.
อุรุกวัย พบ ปารากวัย.
<section begin=A09 /><section end=A09 />
โบลิเวีย พบ อาร์เจนตินา.
<section begin=A10 /><section end=A10 />
บันทึก.
<templatestyles src="Reflist/styles.css" />
การลงคะแนนแบบเสียงเดียวโอนไม่ได้

การลงคะแนนแบบเสียงเดียวโอนไม่ได้ (ย่อ SNTV) เป็นระบบการลงคะแนนที่ใช้ในเขตเลือกตั้งที่มีผู้แทนมากกว่าหนึ่งคน พรรคการเมืองสามารถส่งผู้สมัครมากกว่าหนึ่งคนเพื่อชิงที่นั่งทั้งหมดก็ได้ โดยใช้หลักการนับคะแนนคล้ายกับระบบแบ่งเขตคะแนนสูงสุด เว้นแต่ผู้ลงคะแนนเสียงมีเพียงเสียงเดียว ซึ่งต่างจากการลงคะแนนแบบยกชุด (block vote) ที่ผู้ลงคะแนนสามารถเลือกผู้สมัครได้หลายคน (หลายเสียง) การลงคะแนนแบบเสียงเดียวโอนไม่ได้นี้ ทำให้ได้จำนวนผู้แทนที่เป็นสัดส่วนกับคะแนนของผู้สมัครในระดับเขตเลือกตั้ง หรือเรียกว่า "กึ่งสัดส่วน" (semi-proportional representation) 
การลงคะแนน.
ในการเลือกตั้งแบบนี้ ผู้มีสิทธิเลือกตั้งลงคะแนนเสียงเพียงเสียงเดียวให้กับผู้สมัครในเขตเลือกตั้งที่มีหลายที่นั่ง โดยผู้สมัครที่มีคะแนนสูงสุดตามลำดับเท่ากับจำนวนที่นั่งในเขตจะเป็นผู้ชนะ เช่น ในเขตเลือกตั้งที่มีสามที่นั่ง จะมีผู้สมัครสามคนได้รับคะแนนเสียงสูงสุดนั้นชนะการเลือกตั้ง การลงคะแนนระบบนี้สามารถใช้ได้กับผู้สมัครอิสระที่ไม่สังกัดพรรคการเมืองใด
ตัวอย่าง.
ในกรณีเขตเลือกตั้งที่มีสามที่นั่ง และมีผู้สมัครห้าคน จากสามพรรคการเมือง
ในกรณีนี้ผู้สมัคร ค (พรรค Z) ง (พรรค Z) และ จ (พรรค Y) เป็นผู้มีคะแนนสูงสุดสามลำดับ แต่เมื่อทำการนับคะแนนเสียงเป็นรายพรรคการเมืองจะได้ผลลัพธ์ดังนี้
จะเห็นได้ว่า พรรค Y มีคะแนนเสียงรวมมากกว่าพรรค Z แต่ได้ที่นั่งน้อยกว่าอันมีเหตุมาจากจำนวนคะแนนที่แบ่งกันในแต่ละผู้สมัคร หากพรรคการเมืองใดพยายามส่งผู้สมัครสามคนโดยหวังที่จะชนะทั้งสามที่นั่ง จะเป็นการทำให้คะแนนเสียงของผู้สนับสนุนพรรค Y และ Z นั้นแตกออกไปอีก (ภาวะเสียงแตก) ดังนั้นนาย ก จากพรรค X อาจจะชนะการเลือกตั้งแทนหนึ่งที่นั่งในขณะที่พรรค Y หรือ Z อาจจะมีที่นั่งน้อยลงหนึ่งที่นั่งแทนได้
จีบูบูร์

จีบูบูร์  เป็นหนึ่งในหมู่บ้านห้าหมู่บ้านของตำบลจีราจัซ จาการ์ตาตะวันออก จาการ์ตา เมืองหลวงของประเทศอินโดนีเซีย จีบูบูร์เป็นที่ตั้งของหมู่บ้านเด็กของมูลนิธิโสสะ
นูนู ซังตุช

นูนู มีแกล โกมึช ดุช ซังตุช (เกิดวันที่ 13 กุมภาพันธ์ ค.ศ. 1995) เป็นนักฟุตบอลอาชีพชาวโปรตุเกสซึ่งปัจจุบันเล่นให้กับสโมสรสปอร์ติงลิสบอนในตำแหน่งปีก
Pleurojulidae

Pleurojulidae เป็นวงศ์ของกิ้งกือที่สูญพันธุ์แล้ว ค้นพบจากหินช่วงอายุเว็สท์ฟาเลิน (Westphalian stage) ของชั้นหินยุคคาร์บอนิเฟอรัสตอนบน ซึ่งมีความโดดเด่นมากเพียงพอที่จะจัดให้อยู่ในอันดับของมันเอง คือ Pleurojulida และมีการค้นพบซากดึกดำบรรพ์ของกิ้งกือในวงศ์นี้ (pleurojulid) ที่มีขนาดถึง 10 เซนติเมตรที่ยุโรปและสหรัฐ
ไบโอมิวแทนต์

ไบโอมิวแทนต์  เป็นวิดีโอเกมแนวแอ็กชันเล่นตามบทบาท พัฒนาโดย Experiment 101 ทีมพัฒนาจากสวีเดนและจัดจำหน่ายโดยทีเอชคิวนอร์ติก ตัวเกมวางจำหน่ายในวันที่ 25 พฤษภาคม 2021 สำหรับไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ส่วนตัวเกมเวอร์ชันเพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส จะมีการวางจำหน่ายในภายหลัง
การพัฒนา.
"ไบโอมิวแทนต์" เป็นเกมแรกของทีม Experiment 101 ซึ่งเป็นสตูดิโอพัฒนาเกมของสวีเดน ซึ่งก่อตั้งขึ้นในฤดูร้อนปี 2015 โดยอดีตพนักงานของ Avalanche Studios หลังจากทำงานในชุดเกม "จัสคอส" มาหลายปี ผู้ก่อตั้งสตูดิโอต้องการกลับไปสู่พื้นฐานของการพัฒนาวิดีโอเกมและสร้างเกมที่ "สนุกไปในทางที่ดี" Experiment 101 มีพนักงาน 18 คนในเดือนสิงหาคม 2018 การพัฒนา "ไบโอมิวแทนต์" เริ่มขึ้นไม่นานหลังจากที่ก่อตั้งสตูดิโอ
วันที่ 19 สิงหาคม 2017 โฆษณาในนิตยสารเกมของเยอรมัน "GamesMarkt" ได้เปิดเผยถึงการมีอยู่ของเกม โดยขนานนามว่าเป็น "นิทานกังฟูหลังวันสิ้นโลก" ก่อนจะประกาศอย่างเต็มรูปแบบในวันที่ 21 สิงหาคม ตัวเกมสามารถเล่นได้ในสัปดาห์นั้นที่งาน Gamescom ของเยอรมัน Stefan Ljungqvist หัวหน้าสตูดิโอของ Experiment 101 ได้ให้สัมภาษณ์ซึ่งเผยแพร่หลังจากวันเปิดตัวเกมว่าตัวเกมมีเนื้อหาครบถ้วนแล้ว เขายังกล่าวอีกว่าหนึ่งในสิ่งที่ยากที่สุดสำหรับทีมพัฒนาคือการสร้างสมดุลให้กับระบบการต่อสู้เพื่อ "รวมการยิง การประชิด [การโจมตี] และความสามารถต่างๆ ในลักษณะที่เป็นธรรมชาติทีเดียว" ตัวเกมใช้อันเรียลเอนจิน 4ในการพัฒนา
เมื่อวันที่ 26 มกราคม 2021 บัญชีทวีตเตอร์ของ "ไบโอมิวแทนต์" ได้ประกาศว่าตัวเกมจะวางจำหน่ายในวันที่ 25 พฤษภาคม 2021
ผลตอบรับ.
"ไบโอมิวแทนต์" ได้รับความคิดเห็นที่ "ระดับปานกลาง" ตามเว็บไซต์การรวบรวมบทวิจารณ์เมทาคริติก
แอสโซซิเอเต็ดเพรส

แอสโซซิเอเต็ดเพรส  เป็นสำนักข่าวไม่แสวงผลกำไรสัญชาติอเมริกัน มีสำนักงานใหญ่ในนครนิวยอร์ก ก่อตั้งในปี 1846 และดำเนินการเป็นสหกรณ์และสมาคมแบบไม่จดทะเบียน (unincorporated association) โดยมีสมาชิกเป็นหนังสือพิมพ์และผู้แพร่สัญญาณสัญชาติอเมริกัน ข่าวเอพีมีจำหน่ายแก่สมาชิกและลูกค้าเป็นภาษาอังกฤษ สเปนและอาหรับ เอพีได้รับรางวัลพูลิตเซอร์ 54 รางวัล รวมภาพถ่าย 32 รางวัล นับตั้งแต่ก่อตั้งรางวัลในปี 1917
เอพีติดตามยอดคะแนนเสียงในการเลือกตั้งสหรัฐมาตั้งแต่ปี 1848 รวมทั้งการแข่งขันระดับชาติ รัฐและท้องถิ่น จนถึงระดับนิติบัญญัติใน 50 รัฐ รวมทั้งข้อริเริ่มกฎหมายที่สำคัญ เอพีรวบรวมและพิสูจน์ยืนยันในท้องถิ่นทั่วสหรัฐ และประกาศผู้ชนะในการแข่งขันกว่า 5,000 ครั้ง
ในปี 2016 มีการจัดพิมพ์เผยแพร่ใหม่และซ้ำข่าวที่เอพีรวบรวมในหนังสือพิมพ์และผู้แพร่สัญญาณกว่า 1,300 แห่ง เอพีบริหารสำนักข่าว 248 แห่งใน 99 ประเทศ นอกจากนี้ยังดำเนินการเครือข่ายวิทยุเอพี ซึ่งมีการเผยแพร่ข่าวสองครั้งต่อชั่วโมงสำหรับการแพร่สัญญาณ วิทยุดาวเทียมและสถานีโทรทัศน์ หนังสือพิมพ์และผู้แพร่สัญญาณหลายสำนักนอกสหรัฐเป็นผู้บอกรับข่าวของเอพี มีการจ่ายค่าธรรมเนียมเพื่อขอใช้เนื้อหาข่าวของเอพีโดยไม่ได้เป็นสมาชิกของสหกรณ์ สำหรับสมาชิกส่วนใหญ่จะมีความตกลงได้รับอนุญาตให้ใช้เนื้อหาข่าวของเอพีโดยอัตโนมัติ
จักพันธ์ ปิยพรไพบูลย์

จักพันธ์ ปิยพรไพบูลย์ (เกิด 5 กรกฎาคม พ.ศ. 2524) ชื่อเล่น เซ้ม เป็นนักธุรกิจและนักการเมืองชาวไทย ปัจจุบันดำรงตำแหน่งรองเลขาธิการพรรคประชาธิปัตย์ และสมาชิกสภาผู้แทนราษฎรจังหวัดประจวบคีรีขันธ์ และอดีตสมาชิกสภาผู้แทนราษฎร แบบบัญชีรายชื่อ 2 สมัย
ประวัติ.
จักพันธ์ ปิยพรไพบูลย์ (ชื่อเล่น : เซ้ม) เกิดเมื่อวันที่ 5 กรกฎาคม พ.ศ. 2524 เป็นบุตรของ นายวิรัช ปิยพรไพบูลย์ ประธานสภาอุตสาหกรรมจังหวัดประจวบคีรีขันธ์ กับ นางสุนีย์ ปิยพรไพบูลย์ และมีศักดิ์เป็นหลานอาของ เฉลิมชัย ศรีอ่อน หัวหน้าพรรคประชาธิปัตย์ สำเร็จการศึกษา ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสวนดุสิต สมรสและหย่า มีบุตร-ธิดา 4 คน
การทำงาน.
จักพันธ์ ทำธุรกิจเป็นเจ้าของโกวเซ้มฟาร์ม ฟาร์มไก่ชนในจังหวัดประจวบคีรีขันธ์ และเป็นสมาชิกสภาองค์การบริหารส่วนจังหวัดประจวบคีรีขันธ์ (สจ.) อำเภอปราณบุรี 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 26 สังกัดพรรคประชาธิปัตย์ แต่ไม่ได้รับเลือกตั้ง ต่อมาเมื่อกรณ์ จาติกวณิช ลาออกจากสมาชิกพรรคประชาธิปัตย์ และดวงฤทธิ์ เบ็ญจาธิกุล ชัยรุ่งเรือง ก็ย้ายไปสังกัดพรรครวมพลัง ส่งผลให้เขาได้เลื่อนขึ้นมาเป็นสมาชิกสภาผู้แทนราษฎรแบบบัญชีรายชื่อ เมื่อวันที่ 16 มกราคม พ.ศ. 2563 แต่ก็ต้องยุติการปฏิบัติหน้าที่เมื่อวันที่ 28 มกราคมของปีเดียวกัน เนื่องจากการคิดคำนวณคะแนนรวมใหม่แต่เมื่ออิสสระ สมชัย พ้นสมาชิกภาพ สส. ตามคำวินิจฉัยศาลรัฐธรรมนูญ จักพันธ์ จึงได้กลับมาเป็นสมาชิกสภาผู้แทนราษฎรแทน เมื่อวันที่ 9 ธันวาคม ปีถัดมา
ก่อนหน้านั้นเขาเคยถูกสื่อมวลชนนำเสนอภาพประกอบข่าวการจับกุมผู้ค้ายาเสพติด แต่เขาไม่ได้มีส่วนเกี่ยวข้องใดๆ เลย จนเป็นที่มาของการออกมาขอโทษของสำนักข่าว
สมาชิกสภาผู้แทนราษฎร.
จักพันธ์ ปิยพรไพบูลย์ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เขตแดน

เขตแดน หรือ ชายแดน คือ พื้นที่ที่กำหนดขอบเขตอำนาจทางการเมืองหรือทางภูมิศาสตร์ เช่นเส้นที่แบ่งขอบเขตอำนาจของศาล เส้นแบ่งเขตหน่วยการปกครองย่อย รัฐเอกราชหรือประเทศ ปกติแล้วการกำหนดเขตแดนจะเกิดจากการที่รัฐบาลทั้งสองประเทศทำการปักปันเขตแดนร่วมกันเพื่อให้เป็นที่แน่นอนและยอมรับกันทั้งสองฝ่าย ส่วนการแบ่งเขตแดนอื่น ๆ ที่ไม่ใช่ระดับประเทศจะเป็นหน้าที่ของผู้ดูแลพื้นที่นั้น ๆ
เขตแดนระหว่างประเทศส่วนใหญ่จะมีการควบคุมและป้องกัน การจะข้ามเขตแดนระหว่างประเทศนั้นจึงจำเป็นต้องเดินทางผ่านจุดผ่านแดนหรือด่านพรมแดน ส่วนเขตของหน่อยการปกครองย่อยภายในประเทศกับเขตแดนของประเทศที่อยู่ในพื้นที่เชงเกนส่วนใหญ่มักไม่มีการป้องกันหรือการควบคุม
บางเขตแดนจะมีการกำหนดเขตกันชนหรือเขตปลอดทหารขึ้นเนื่องจากมีสถานการณ์พิเศษระหว่างรัฐทั้งสอง
รถรางย่างกุ้ง

รถรางย่างกุ้ง เป็นระบบขนส่งมวลชนทางรางในย่างกุ้ง ประเทศพม่า มีความยาว 4.8 กิโลเมตร ให้บริการเดินรถระหว่างท่าเทียบเรือวอร์แดน (Wardan Jetty) – ลินซาดอง (Linsadaung) ในตำบลโบตะทอง (Botataung) เปิดให้บริการครั้งเมื่อวันที่ 11 มกราคม – 1 กรกฎาคม พ.ศ. 2559 จึงยุติการเดินรถ
ประวัติ.
รถรางเคยเปิดให้บริการในย่างกุ้ง และยุติการให้บริการในช่วงสงครามโลกครั้งที่สอง ต่อมามีแนวคิดที่จะฟื้นฟูเส้นทางรถรางอีกครั้งโดยได้รับการสนับสนุนเงินทุนจากญี่ปุ่น เปิดให้บริการเมื่อวันที่ 11 มกราคม พ.ศ. 2559 เดินรถระหว่างท่าเทียบเรือวอร์แดน–ลินซาดองในตำบลโบตะทอง ตามถนนสแตรนด์ด้วยระยะทาง 4.8 กิโลเมตร โดยใช้รถรางเก่าอายุ 50 ปีจากฮิโรชิมะ มีสามตู้ รองรับผู้โดยสารได้ 200 ที่นั่ง วิ่งเพียงหกรอบต่อวัน ตั้งแต่เวลา 08.00–16.00 น. กับค่าโดยสาร 100 จัต หลังจากนั้นมีแผนที่จะขยายเส้นทางจากท่าเรือวอร์แดนไปจีมยินไดง์ (Kyeemyindaing) ด้านตะวันตก และจากตำบลโบตะทองถึงตำบลปาซุนดอง (Pazundaung) ด้านตะวันออก ซึ่งรถรางย่างกุ้งจะมีความยาว 11.3 กิโลเมตร คาดว่าจะแล้วเสร็จใน พ.ศ. 2559
รถรางย่างกุ้งยุติการเดินรถเมื่อวันที่ 1 กรกฎาคม พ.ศ. 2559 หลังเปิดให้บริการเพียงหกเดือน
การตีบ

การตีบ (จากภาษากรีกโบราณ στενός, "แคบ") เป็นการหดแคบหรือคอดลงอย่างผิดปกติในหลอดเลือดหรืออวัยวะทรงท่ออื่น ๆ บางครั้งในภาษาอังกฤษปรากฏใช้คำว่า รอยคอด (ดังเช่นปรากฏใน urethral stricture)
"Stricture" นิยมใช้ในกรณีที่การคอดเกิดจากการหดตัวของกล้ามเนื้อเรียบ ส่วน "stenosis" มักใช้ในกรณีที่การคอดเกิดจากบาดแผลที่ทำให้ลดพื้นที่ในลูเมน นอกจากนี้ยังปรากฏใช้ การหดแคบ  ซึ่งปรากฏใช้ในการหดแคบของหลอดเลือดเออร์ทิก
การกำเริบของการคอดหลังหัตถการเรียกว่า Restenosis
คณะโลจิสติกส์และดิจิทัลซัพพลายเชน มหาวิทยาลัยนเรศวร

คณะโลจิสติกส์และดิจิทัลซัพพลายเชน มหาวิทยาลัยนเรศวร (อังกฤษ: Faculty of Logistics and Digital Supply Chain, Naresuan University) พัฒนามาจากวิทยาลัยโลจิสติกส์และโซ่อุปทาน ซึ่งก่อตั้งในปี 2554 เป็นหน่วยงานระดับคณะวิชาภายในกำกับของมหาวิทยาลัยนเรศวร
ประวัติ.
คณะโลจิสติกส์และดิจิทัลซัพพลายเชน มหาวิทยาลัยนเรศวร เดิมคือ วิทยาลัยโลจิสติกส์และโซ่อุปทาน มหาวิทยาลัยนเรศวร ได้จัดตั้งขึ้นตามมติสภามหาวิทยาลัยนเรศวร ในคราวการประชุมครั้งที่ 158 (1/2554) เมื่อวันที่ 30 มกราคม 2554 ต่อมาได้เปลี่ยนเป็นคณะโลจิสติกส์และดิจิทัลซัพพลายเชน เมื่อวันที่ 26 มกราคม 2563 โดยมุ่งเน้นการสร้างนักวิจัย นักวิชาการ และนักบริหารด้านโลจิสติกส์และโซ่อุปทานผ่าการเรียนรู้ ควบคู่กับการปฏิบัติ และส่งเสริมให้มีการแลกเปลี่ยนเรียนรู้ เพื่อพัฒนาองค์ความรู้ทางด้านโลจิสติกส์และโซอุปทานที่สามารถสร้างความเป็นผู้นำทางความคิดในระดับองค์การ ประเทศชาติ และก้าวสู่ความเป็นเลิศในระดับภูมิภาคโดยมีความรู้คู่คุณธรรมและจริยธรรม โดยมีวิสัยทัศน "เป็นสถาบันโลจิสติกส์และโซ่อุปทานชั้นนำของประเทศไทยและมีความเป็นเลิศด้านวิชาการ เป็น 1 ใน 5 อันดับแรกของภูมิภาคอาเซียน"
โครงสร้างคณะ.
หน่วยงานภาคในคณะโลจิสติกส์และดิจิทัลซัพพลายเชน มหาวิทยาลัยนเรศวร แบ่งการดำเนินงานดังนี้
หลักสูตร.
ปัจจุบัน คณะโลจิสติกส์และดิจิทัลซัพพลายเชน มหาวิทยาลัยนเรศวร เปิดสอนในหลักสูตรและสาขาวิชา ดังต่อไปนี้
วัดไทรย์ (อำเภอเมืองสุพรรณบุรี)

วัดไทรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าระหัด อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 16 ไร่ 1 งาน 41 ตาราง
วัดไทรย์สร้างโดยชาวลาวในสมัยรัตนโกสินทร์ตอนต้น คนลาวเข้ามาเมืองสุพรรณุบุรีในฐานะเชลยศึกครั้งกรุงธนบุรีเป็นครั้งแรกและมาในคราวที่พระบาทสมเด็จพระนั่งเกล้าเจ้าอยู่หัวให้เจ้าอนุวงศ์กุมกำลังพลมาตัดต้นตาลที่เมืองสุพรรณบุรีเมื่อ พ.ศ. 2368 และหลังกบฏเจ้าอนุวงศ์ เมื่อ พ.ศ. 2371 ในนิราศสุพรรณ เมื่อ พ.ศ. 2379 ก็ปรากฏว่าคนไทยเชื้อสายลาวก็ได้ตั้งถิ่นฐานเป็นกลุ่มเป็นก้อนแล้วโดยเฉพาะบริเวณที่เป็นวัดกงจักรในปัจจุบันซึ่งอยู่ฝั่งตรงข้ามกับวัดไทรย์ วัดไทรตั้งเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2514 เขตวิสุงคามสีมา กว้าง 40 เมตร ยาว 80 เมตร
อุโบสถมีพาไลด้านหน้าต่อยื่นออกมามีประตูเข้าอยู่ทางด้านหน้า ส่วนผนังข้างมีหน้าต่างด้านละ 4 บาน เปลี่ยนหลังคาจากกระเบื้องเกร็ดเต่ามาเป็นกระเบื้องลอนคู่ ไม่มีช่อฟ้า ใบระกา หางหงส์ เพราะถอดออก คราวบูรณะครั้งหลังสุดเมื่อ พ.ศ. 2538 สภาพยังสมบูรณ์ใช้งานได้ ภายในอุโบสถมีจิตรกรรมฝาผนัง สมัยรัชกาลที่ 3–4 ฝีมือช่างพื้นบ้าน เขียนเป็นเรื่องราวเทพชุมนุม พุทธประวัติ ตลอดจนพระเจดีย์จุฬามณี และพระมาลัย เจดีย์อยู่ทางด้านหน้าอุโบสถ เป็นเจดีย์สกุลช่างลาว โดยส่วนล่างเป็นฐานกลมรองรับองค์ระฆังเหลี่ยมทรงสูง (และมีส่วนยอดทรงเรียวสูงเช่นกัน)
เบน ไวต์

เบนจามิน วิลเลียม ไวต์ (เกิด 8 ตุลาคม ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้แก่อาร์เซนอล และทีมชาติอังกฤษ
 "ณ วันที่ 6 มิถุนายน ค.ศ. 2021"
ท่าอากาศยานซัยอูน

ท่าอากาศยานซัยอูนฮัฎเราะเมาต์  (IATA: GXF, ICAO: OYSY) เป็นท่าอากาศยานในเมืองซัยอูน เขตผู้ว่าการฮัฎเราะเมาต์ ประเทศเยเมน
ประวัติ.
เมื่อต้น ค.ศ. 2016 เที่ยวบินทั้งหมดของสายการบินเยเมเนียดำเนินการผ่านท่าอากาศยานในประเทศบีชะฮ์ในซาอุดีอาระเบีย จนถึงเดือนพฤศจิกายน ค.ศ. 2017 ท่าอากาศยานซัยอูนเป็นท่าอากาศยานเดียวที่เปิดบริการในประเทศเยเมน เพราะการปิดล้อมทางอากาศที่ท่าอากาศยานนานาชาติซานาและความวุ่นวายทางการเมืองที่ท่าอากาศยานนานาชาติเอเดน
วัดปทุมทอง (จังหวัดปทุมธานี)

วัดปทุมทอง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านปทุม อำเภอสามโคก จังหวัดปทุมธานี
วัดปทุมทองสร้างเมื่อ พ.ศ. 2368 เดิมเป็นจวนที่พักอาศัยของพระยาพิทักษ์ทวยหาญ ได้ถวายให้เป็นวัดในสมัยพระบาทสมเด็จพระนั่งเกล้าเจ้าอยู่หัว ซึ่งขณะที่สร้างจวนนี้อยู่ พระบาทสมเด็จพระนั่งเกล้าเจ้าอยู่หัวได้เสด็จมาประทับพลับพลาที่วัดตำหนัก ระหว่างนั้นกำลังทำการก่อสร้างบ้านพักของเจ้าเมืองอยู่ พระองค์ได้ตรัสถามว่าสร้างวัดหรือบ้าน พระยาพิทักษ์ทวยหาญกราบทูลว่า สร้างวัดแต่ขออาศัยอยู่ไปก่อน ต่อมาเมื่อสร้างเป็นวัดแล้ว ได้พระราชทานนามวัดว่า "วัดปทุมทอง" อนึ่งในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2358 พระองค์ทรงประทับ ณ พลับพลาริมแม่น้ำเจ้าพระยาตรงกับเมืองสามโคก (ตรงหน้าวัดปทุมทองปัจจุบันนี้) ทรงรับดอกบัวจากพสกนิกร ซึ่งนำขึ้นทูลเกล้าฯ ถวายอยู่เป็นเนืองนิตย์ จึงพระราชทานนามเมืองสามโคกให้เป็นสิริมงคลใหม่ว่า "ประทุมธานี" เมื่อวันที่ 23 สิงหาคม พ.ศ. 2358
ภายในวัดปทุมทองพบสถาปัตยกรรมที่สำคัญหลายแห่งได้แก่ อุโบสถสร้างเมื่อ พ.ศ. 2505 ศิลปะรัตนโกสินทร์ ศาลาท่าน้ำ พระพุทธปฏิมา (ใต้ต้นโพธิ์) เจดีย์ทรงระฆังสูง 10 เมตร ตั้งอยู่บริเวณริมแม่น้ำเจ้าพระยา จวนเจ้าเมืองสร้างเมื่อประมาณ พ.ศ. 2493 (หอสมุดและหอสวดมนต์)
ตำบลมะขุนหวาน

มะขุนหวาน เป็นตำบลในอำเภอสันป่าตอง จังหวัดเชียงใหม่ ใน พ.ศ. 2563 ตำบลนี้มีประชากร 5,074 คน โดยแบ่งออกเป็น 8 หมู่บ้าน
ประวัติ.
ตำบลนี้ได้รับการก่อตั้งในวันที่ 21 สิงหาคม พ.ศ. 2538 จากการแยก 7 หมู่บ้านจากตำบลมะขามหลวง
เขตการปกครอง.
ตำบลมะขุนหวานแบ่งออกเป็น 8 หมู่บ้าน ดังนี้
องค์กรปกครองส่วนท้องถิ่น.
พื้นที่ตำบลมะขุนหวานอยู่ในเขตองค์กรปกครองส่วนท้องถิ่น 2 แห่ง ได้แก่
วัดป่าไขแสงธรรมาราม

วัดป่าไขแสงธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี มีเนื้อที่ 10 ไร่ 55 ตารางวา โฉนดที่ดินเลขที่ 9133
วัดป่าไขแสงธรรมารามตั้งวัดเมื่อวันที่ 23 กันยายน พ.ศ. 2545 ได้รับพระราชทานวิสุงคามสีมา เมื่อวันที่ 9 กรกฎาคม พ.ศ. 2562 โดยมีคุณหญิงไขแสง กำเนิดมี ได้ยกที่ดินให้สร้างวัดป่าไขแสงธรรมารามขึ้น เมื่อวันที่ 29 มีนาคม พ.ศ. 2545 โดยมี พระธรรมเมธาภรณ์ อดีตเจ้าคณะจังหวัดปทุมธานี (ธรรมยุต) ได้ดำเนินการมาตลอดจนถึงปัจจุบัน ตั้งชื่อวัดเกี่บวเนื่องกับผู้บริจาคที่ดิน
เสนาสนะในวัด คือ อุโบสถสองชั้น 1 หลัง กุฏิทรงไทย 1 หลัง กุฏิกรรมฐาน 6 หลัง ศาลารับรองพระ 1 หลัง กุฏิทรงไทยเป็นคอนกรีต 1 หลัง วิหารพระพุทธ 1 หลัง ศาลาอเนกประสงค์ทรงไทย 1 หลัง โดยได้รับปัจจัยจากผู้มีจิตศรัทธาจากชาวบ้านในตำบลหน้าไม้และผู้มีจิตศรัทธาที่ผ่านมาพบเห็น
วัดมหาธาตุวชิรมงคล

วัดมหาธาตุวชิรมงคล เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลนาเหนือ อำเภออ่าวลึก จังหวัดกระบี่ บนเนื้อที่ 111 ไร่เศษ
วัดมหาธาตุวชิรมงคล หรือชื่อเดิมคือ วัดบางโทง สร้างเมื่อประมาณ พ.ศ. 2483 ในที่ดินบริจาคของนายเปล้า ทองศิริ นายมั่น เพ่งกิจ และนายน่วม ดำพันธ์ บนพื้นที่กว่า 100 ไร่ บริเวณรอบวัดเป็นสวนยางพาราและสวนปาล์มน้ำมัน ต่อมาได้รับการพระราชทานวิสุงคามสีมาเมื่อวันที่ 13 กุมภาพันธ์ พ.ศ.2496 เขตวิสุงคามสีมา กว้าง 30 เมตร ยาว 70 เมตร ได้ทำพิธีผูกพัทธสีมา เมื่อวันที่ 14 มีนาคม พ.ศ. 2519 ในปี พ.ศ. 2545 กรรมการมหาเถรสมาคมเห็นความสำคัญจึงจัดสร้างพุทธสถานและพระมหาธาตุเจดีย์เพื่อเฉลิมพระเกียรติ
จุดเด่นของวัดคือ "พระมหาธาตุเจดีย์ เฉลิมพระเกียรติ 50 พรรษา มหาวชิราลงกรณ" ที่สร้างขึ้น เพื่อเฉลิมพระเกียรติพระบาทสมเด็จพระเจ้าอยู่หัว ซึ่งขณะนั้นดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระมหาธาตุเจดีย์มีความสูงประมาณ 95 เมตร บริเวณรอบ ๆ มีการประดับตกแต่งคล้ายคลึงกับมหาเจดีย์พุทธคยา สถานที่พระพุทธเจ้าตรัสรู้ ประเทศอินเดีย รอบของพระมหาธาตุเจดีย์มีระเบียงรายทั้ง 4 ด้าน และมีพระพุทธรูปต่าง ๆ ประดิษฐานอยู่จำนวนมาก ภายในพระมหาธาตุเจดีย์มีพระพุทธรูปเป็นพระประธานองค์ใหญ่ มีภาพจิตรกรรมฝาผนังเล่าเรื่องราวเกี่ยวกับพุทธประวัติ และตกแต่งด้วยลายกระหนก ลายไทยอ่อนช้อย
โดยรอบของวัดยังมี รูปเหมือนหลวงปู่ทวดองค์ใหญ่ ที่มีขนาดหน้าตักกว้าง 9 เมตร 9 นิ้ว พระพุทธรูปปางแสดงปฐมเทศนาขนาดหน้าตักกว้าง 3 เมตร อุโบสถประดิษฐานพระพุทธรูปองค์ใหญ่ภายในมีภาพเขียนพุทธประวัติ
ต่อมาเมื่อปี พ.ศ. 2567 วัดมหาธาตุวชิรมงคลเป็นสถานที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งที่ 4 และแห่งสุดท้าย ต่อจากท้องสนามหลวง กรุงเทพมหานคร, หอคำหลวง อุทยานหลวงราชพฤกษ์ จังหวัดเชียงใหม่ และวัดมหาวนาราม (วัดป่าใหญ่) จังหวัดอุบลราชธานี และเป็นจุดหลักประจำภาคใต้ โดยเปิดให้ประชาชนเข้าสักการะเมื่อวันที่ 15 - 18 มีนาคม หลังจากนั้นรัฐบาลไทยได้ส่งมอบพระบรมสารีริกธาตุและพระอรหันตธาตุกลับไปให้รัฐบาลอินเดีย
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดมหาธาตุวชิรมงคลขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567
ตำบลหนองทุ่ม (อำเภอเซกา)

หนองทุ่ม เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 7,118 คน โดยแบ่งออกเป็น 13 หมู่บ้าน
ประวัติ.
ตำบลหนองทุ่งได้รับการจัดตั้งในวันที่ 8 มิถุนายน พ.ศ. 2530 จากการแยก 8 หมู่บ้านจากตำบลซาง
เขตการปกครอง.
ตำบลหนองทุ่มแบ่งออกเป็น 13 หมู่บ้าน ดังนี้
องค์กรปกครองส่วนท้องถิ่น.
พื้นที่ตำบลหนองทุ่มทั้งหมดอยู่ในเขตองค์การบริหารส่วนตำบลหนองทุ่ม
วัดเพชรพลี

วัดเพชรพลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 10 ไร่
ประวัติ.
บริเวณที่ตั้งวัดเป็นที่ตั้งของเมืองเก่าอย่างน้อยตั้งแต่ช่วงที่ได้รับวัฒนธรรมขอมโบราณ จึงมีวัดเก่าแก่อยู่หลายวัด สำหรับวัดเพชรพลีนี้ไม่ทราบแน่ชัดว่าสร้างขึ้นเมื่อใด หลักฐานทางด้านสิ่งก่อสร้างได้ถูกเปลี่ยนแปลงไปมาก บ้างสันนิษฐานได้ว่าวัดนี้น่าจะสร้างขึ้นเมื่อ พ.ศ. 272–273 โดยใช้ชื่อว่าวัดพลิบพลีตามชื่อเมืองที่พระโสณณะได้แนะนำพระนางสิริงามตัวเทวี พระมเหสีพระเจ้าตวันธิราชว่าควรสร้างเมืองเพื่อให้คนระลึกถึง พระปุณณะ ผู้นำเอาพระพุทธศาสนามาเผยแพร่และหลังจากพระโสณณะนิพพานไปแล้ว 12 วัน พระนางสิริงามตัวเทวีก็ได้สร้างเมืองขึ้นชื่อว่า "เพชรพลิบพลี" และต่อมามีการสร้างวัดชื่อ วัดพลิบพลี และได้เพี้ยนมาเป็นวัดเพชรพลีในปัจจุบัน
วัดเพชรพลีน่าจะเป็นเทวสถานที่สร้างในสมัยสุโขทัย ที่พุทธศาสนาเริ่มเผยแผ่มายังสุวรรณภูมิ พร้อม ๆ กับอีกหลายแห่งในกลุ่มบริเวณนี้ เช่นวัดกำแพงแลง วัดสนามพราหมณ์ ซึ่งเคยรุ่งเรืองมาในสมัยขอม มีเทวาลัย ก่อนจะมาเป็นวัดในพระพุทธศาสนา วัดเพชรพลีมีสิ่งสำคัญที่มีชื่อเสียงคือ เสาชิงช้า และเทวสถานโบสถ์พราหมณ์ ยังปรากฏจากหลักฐานในนิราศเมืองเพชร ของสุนทรภู่ ปัจจุบันพระครูวัชรชัยธรรม (พระมหาศุภชัย ชยธมโม) เจ้าอาวาสได้จัดสร้างเสาชิงช้าขึ้นใหม่เมื่อ พ.ศ. 2550
เสนาสนะและสิ่งก่อสร้าง.
จากรูปแบบของเสมาของวัดนี้เป็นเสมาขนาดใหญ่ จำหลักลายแบบศิลปะอยุธยาตอนต้นถึงตอนกลาง จึงอาจกล่าวได้ว่าเป็นวัดที่มีมาตั้งแต่สมัยกรุงศรีอยุธยา นอกจากนี้ยังมีเจดีย์ พระสุวรรณเจดีย์ อยู่ทางทิศตะวันตกของอุโบสถ เป็นเจดีย์ก่ออิฐถือปูนฐานสี่เหลี่ยมย่อมุมไม้สิบสอง น่าจะสร้างขึ้นสมัยสมเด็จพระเจ้าปราสาททอง ต่อมาได้ต่อเติมโดยเสริมปล้องไฉนปลียอด และยกพื้นชานเป็นคอนกรีตเสริมเหล็กเป็นรูปสี่เหลี่ยมจัตุรัสรอบองค์เจดีย์ บริเวณมุมมีซุ้มเจดีย์ พร้อมแขวนระฆังไว้ทั้ง 4 มุม และทางวัดได้สร้างรางน้ำรอบองค์เจดีย์ สำหรับเป็นที่ลอยกระทง ศาลาการเปรียญศิลปะรัตนโกสินทร์ อาคารวชิรปราสาท เป็นอาคารคอนกรีตเสริมเหล็ก 2 ชั้น กว้าง 9 เมตร ยาว 22 เมตร มีรูปยอดประดับเป็นองค์เจดีย์ มีมุข 12 มุข
วัดยังประดิษฐานพระบรมสารีริกธาตุ จำนวน 5 องค์ ได้แก่ พระบรมสารีริกธาตุฉัทพัณรังสี พระบรมธาตุทันตธาตุ (พระเขี้ยวแก้ว) พระเสมหธาตุ พระบรมสารีริกธาตุขนาดต่าง ๆ และพระธาตุของพุทธสาวกอรหันต์ทั่ว ๆ ไป โดยทั้งหมดประดิษฐานในบุษบก นอกจากนั้นภายในวัดยังมีบ่อน้ำศักดิ์สิทธิ์ ด้วยซึ่งบ่อน้ำนี้ตั้งอยู่ตรงหน้าหลวงพ่อเพ็ชร บริเวณริมกำแพงวัดใกล้กับสุวรรณเจดีย์ ซึ่งบ่อน้ำนี้มีชื่อเรียกว่า "บ่อน้ำเพชรมหาไชย" กล่าวกันว่ามีตาน้ำซึมมาจากแม่น้ำเพชรบุรี ถือว่าเป็นน้ำศักดิ์สิทธิ์มีส่วนสำคัญสำหรับพิธีการสำคัญมาแต่โบราณ บริเวณปากบ่อเป็นที่ประดิษฐาน "หลวงพ่อเพ็ชร" ซึ่งเป็นพระพุทธรูปปางสมาธิ หน้าตัก 20 นิ้ว และมีพิพิธภัณฑ์ชิระปราสาท เป็นอาคารทรงไทย 2 ชั้น มียอดปราสาทอยู่ตรงกลาง ลักษณะคล้ายปฐมเจดีย์ ซึ่งพระครูพิศิษฎ์ ศิลปาคม เป็นผู้ออกแบบการก่อสร้าง ชั้นบนเป็นที่เก็บรวบรวมพระพุทธรูปในสมัยต่าง ๆ จำนวนมาก เช่น สมัยทราวดี ศรีวิชัย ลพบุรี เชียงแสน สุโขทัย อยุธยา รัตนโกสินทร์ โดยเฉพาะพระพุทธรูปแบบสุวรรณภูมิ
ตำบลหนองเดิ่น

หนองเดิ่น เป็นตำบลในอำเภอบุ่งคล้า จังหวัดบึงกาฬ เป็นที่ตั้งของที่ว่าการอำเภอบุ่งคล้า สถานีตำรวจภูธรบุ่งคล้า สำนักงานเกษตรอำเภอบุ่งคล้า นอกจากนี้ยังเป็นที่ตั้งของหาดสีดา ซึ่งเป็นสถานที่ท่องเที่ยวสำคัญของอำเภอบุ่งคล้า
ที่ตั้งและอาณาเขต.
ตำบลหนองเดิ่นตั้งอยู่ทางทิศเหนือของอำเภอบุ่งคล้า มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลหนองเดิ่นเดิมเป็นตำบลหนึ่งอยู่ในเขตของอำเภอบึงกาฬ จังหวัดหนองคาย ซึ่งตำบลหนองเดิ่นตั้งขึ้นเป็นตำบลในปี พ.ศ. 2444 ซึ่งเขตตำบลหนองเดิ่นครอบคลุมพื้นที่อำเภอบุ่งคล้าทั้งหมดในปัจจุบัน และในวันที่ 23 ตุลาคม พ.ศ. 2522 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลหนองเดิ่น รวมตั้งเป็นตำบลโคกกว้าง และในวันที่ 17 สิงหาคม พ.ศ. 2533 ได้แยกบางหมู่บ้านออกมาจากการปกครองของตำบลหนองเดิ่นอีกครั้ง รวมตั้งเป็นตำบลบุ่งคล้า
ต่อมาทางราชการได้แบ่งพื้นที่การปกครองของตำบลบุ่งคล้า ตำบลหนองเดิ่น และตำบลโคกกว้าง อำเภอบึงกาฬ มาจัดตั้งเป็น กิ่งอำเภอบุ่งคล้า ตามประกาศกระทรวงมหาดไทยลงวันที่ 27 ธันวาคม พ.ศ. 2533 โดยมีผลบังคับตั้งแต่วันที่ 31 มกราคม พ.ศ. 2534 และต่อมาได้มีพระราชกฤษฎีกายกฐานะกิ่งอำเภอบุ่งคล้า อำเภอบึงกาฬ ขึ้นเป็น อำเภอบุ่งคล้า ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน ตำบลหนองเดิ่น จึงย้ายมาขึ้นกับอำเภอบุ่งคล้า
ต่อมาในปี พ.ศ. 2554 ได้มีการจัดตั้งจังหวัดบึงกาฬขึ้น ตำบลหนองเดิ่น อำเภอบุ่งคล้า จึงเป็นส่วนหนึ่งของจังหวัดบึงกาฬตาม อันมีผลใช้บังคับตั้งแต่วันที่ 23 มีนาคม พ.ศ. 2554 เป็นต้นมา
การปกครอง.
ตำบลหนองเดิ่นทั้งตำบลอยู่ในเขตองค์การบริหารส่วนตำบลหนองเดิ่นซึ่งเดิมมีฐานะเป็นสภาตำบลหนองเดิ่น ก่อนที่ต่อมาจะได้รับการจัดตั้งเป็นองค์การบริหารส่วนตำบลหนองเดิ่นในวันที่ 15 ตุลาคม พ.ศ. 2542 ซึ่งเป็นองค์การบริหารส่วนตำบลที่จัดตั้งลำดับสุดท้ายในอำเภอบุ่งคล้า
ตำบลหนองเดิ่นประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 3,797 คน แบ่งเป็นชาย 1,918 คน หญิง 1,879 คน (ปี 2563)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การสังหารหมู่ที่อากิฮาบาระ

การสังหารหมู่ที่อากิฮาบาระ (; โรมาจิ: "Akihabara Tōrima Jiken") เป็นเหตุฆาตกรรมหมู่เกิดขึ้นเมื่อวันอาทิตย์ที่ 8 มิถุนายน ค.ศ. 2008 ในย่านอากิฮาบาระของเขตชิโยดะ โตเกียว ประเทศญี่ปุ่น
เมื่อเวลา 12:33 น. ชายคนหนึ่งขับรถบรรทุกพุ่งเข้าสู่ฝูงชนส่งผลให้มีผู้เสียชีวิตทันทีสามราย บาดเจ็บสองราย จากนั้นจึงไล่แทงคนอย่างน้อย 12 คนโดยใช้ดาบสั้น ส่งผลให้มีผู้เสียชีวิตทันทีสี่รายและบาดเจ็บอีกแปดราย
เจ้าหน้าที่ตำรวจนครบาลโตเกียวควบคุมตัวผู้ก่อเหตุวัย 25 ปี โทโมฮิโระ คาโต (; โรมาจิ: "Katō Tomohiro") ต้องสงสัยพยายามก่อเหตุฆาตกรรม ซึ่งผู้ต้องสงสัยขณะก่อเหตุสวมเสื้อยืดสีดำ เสื้อคลุมและกางเกงขายาวสีขาว เป็นชาวเมืองซูโซโนะ จังหวัดชิซูโอกะ ได้ถูกกักตัวไว้ที่สถานีตำรวจมันเซบาชิ วันที่ 10 มิถุนายน สองวันหลังเกิดเหตุ เขาถูกส่งตัวไปยังสำนักอัยการเขตโตเกียว  จากนั้นจึงถูกจับกุมซ้ำในวันที่ 20 มิถุนายน ในข้อหาก่อเหตุฆาตกรรม คาโตถูกตัดสินประหารชีวิตโดยศาลเขตโตเกียวเมื่อปี 2011 และในปี 2015 มีคำพิพากษายืนโดยศาลอุทธรณ์ ท้ายที่สุดแล้วคาโตได้รับโทษประหารชีวิตในวันที่ 26 กรกฎาคม 2022
109 (ห้างสรรพสินค้า)

109  เป็นห้างสรรพสินค้าในเขตชิบูยะ โตเกียว ประเทศญี่ปุ่น ปัจจุบันบริหารงานโดยบริษัท ชิบูยะ 109 เอ็นเตอร์เทนเมนต์ คอร์ป บริษัทลูกของเครือโทคิว
อาคารตั้งอยู่ตรงข้ามกับสถานีชิบูยะ เปิดให้บริการครั้งแรกในปี 1979 โดยมีสถาปนิกผู้ออกแบบคือมิโนรุ ทาเคยามะ (Minoru Takeyama) โทคิว ผู้บริหารของตีกสร้างตึกนี้ขึ้นเพื่อเป็นชุมชนแฟชั่น ประกอบด้วยร้านค้าเล็ก ๆ ซึ่งมีลูกค้ากลุ่มเป้าหมายคือผู้หญิงวัยสามสิบตอนต้น และตั้งใจเปิดเพื่อแข่งกับเซบุ ซึ่งเป็นคู่แข่งสำคัญในย่านชิบูยะ
ชื่อของอาคาร "109" เป็นการเล่นคำ (โกโรอาวาเซะ) มาจากอักษรญี่ปุ่น "โท" (tō; แปลว่า 10) และ "คีว" (kyū; แปลว่า 9) รวมกันเป็น "โทคีว" (Tōkyū) ชื่อของผู้บริหารตึก ถึงแม้ว่าดั้งเดิมลูกค้ากลุ่มเป้าหมายคือผู้หญิงวัยสามสิบ แต่ต่อมาก็เป็นที่รู้จักในฐานะแหล่งรวมของวัมนธรรมย่อยของเด็กผู้หญิงที่เรียกว่า "เกียรุ"
หนึ่งในเอโมจิชุดดั้งเดิมของซอฟต์แบงก์โมไบล์ (ซึ่ง ไอโอเอส เคยนำมาใช้ก่อนการสร้างมาตรฐานเอโมจิโดยยูนิโคด) ปรากฏเอโมจิของห้าง 109 ด้วย ในรูป อย่างไรก็ตาม ยูนิโคดปฏิเสธรูปนี้ขณะสำไปสร้างเป็นมาตรฐานเอโมจิเพราะเป็นสัญลักษณ์ขององค์กร แต่ในปัจจุบันยังคงปรากฏใช้ได้บนทวิตเตอร์ที่พื้นที่ดังกล่าวโดย พื้นที่ใช้งานไพรเวทของซอฟต์แบงก์
ธฤต จรุงวัฒน์

ธฤต จรุงวัฒน์ (เกิด 5 กุมภาพันธ์ พ.ศ. 2499) เป็นนักการทูตและข้าราชการพลเรือนชาวไทย ดำรงตำแหน่งสำคัญ ๆ เช่น เอกอัครราชทูตไทยประจำแอฟริกาใต้, บราซิล, ตุรกี, จอร์เจีย, อาเซอร์ไบจาน, มาซิโดเนีย, เติร์กเมนิสถาน, แองโกลา, มอริเชียส, มาลาวี, ซิมบับเว, นามิเบีย และ บอตสวานา, อธิบดีกรมสารนิเทศและกรมเอเชียใต้ ตะวันออกกลางและแอฟริกา, เอกอัครราชทูตประจำกระทรวงการต่างประเทศ, กงสุลใหญ่ไทยประจำฮ่องกง, กรรมการในอนุกรรมการข้าราชการพลเรือน กระทรวงการต่างประเทศ, กรรมการยกร่างยุทธศาสตร์ชาติว่าด้วยใยการสร้างขีดความสามารถในการแข่งขัน, ที่ปรึกษากิตติมศักดิ์ คณะกรรมาธิการการต่างประเทศ สภาผู้แทนราษฎร, และกรรมการในคณะกรรมการนโยบายส่งเสริมภาพลักษณ์ของประเทศด้วยซอฟท์พาวเวอร์
ประวัติ.
ธฤต จรุงวัฒน์ เกิดเมือวันที่ 5 กุมภาพันธ์ พ.ศ. 2499 ที่จังหวัดพระนคร สำเร็จการศึกษาระดับมัธยมศึกษาที่โรงเรียนอัสสัมชัญบางรัก ระดับปริญญาตรี แผนกความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย (รุ่นที่ 27) ระดับปริญญาโท ด้านการระหว่างประเทศ (เอเชียศึกษาและการพัฒนาระหว่างประเทศ) มหาวิทยาลัยอเมริกัน สหรัฐอเมริกา และหลักสูตรการป้องกันราชอาณาจักร วิทยาลัยป้องกันราชอาณาจักร (ว.ป.อ.) พ.ศ. 2547
การทำงาน.
ธฤต จรุงวัฒน์ เข้ารับราชการที่กระทรวงการต่างประเทศเมื่อวันที่ 25 มกราคม พ.ศ. 2523 ที่กองคมนาคม วิทยาศาสตร์และเทคโนโลยี สำนักงานอาเซียนแห่งประเทศไทย ต่อมา ย้ายไปสังกัดกองนโยบายและวางแผน สำนักงานปลัดกระทรวง ออกประจำการครั้งแรกในตำแหน่งเลขานุการเอกที่สถานเอกอัครราชทูตไทย ณ กรุงบรัสเซลส์ ระหว่างปี พ.ศ. 2533 – 2537 และกลับมาดำรงตำแหน่งที่ปรึกษา กรมสารนิเทศ และผู้อำนวยการ กองเอเชียตะวันออก 3 กรมเอเชียตะวันออก ก่อนจะออกประจำการอีกครั้งที่สถานกงสุลใหญ่ ณ นครคุนหมิง ในปี พ.ศ. 2542 และดำรงตำแหน่งกงสุลใหญ่ ณ เมืองฮ่องกง ในปี พ.ศ. 2546
ในปี พ.ศ. 2547 กลับมารับตำแหน่งเอกอัครราชทูตประจำกระทรวง ในช่วงดังกล่าว ได้วางรากฐานระบบบริหารจัดการข้อมูลและสร้างระบบการทำงานโดยใช้คอมพิวเตอร์ทั้งกระทรวง ซึ่งถือเป็นการปฏิวัติวัฒนธรรมการทำงานของกระทรวงการต่างประเทศที่ได้ใช้มาจนถึงปัจจุบัน หลังจากนั้น ได้รับแต่งตั้งเป็นอธิบดีกรมเอเชียใต้ ตะวันออกกลาง และแอฟริกาในปี พ.ศ. 2549 และอธิบดีกรมสารนิเทศและโฆษกกระทรวงการต่างประเทศในปี พ.ศ. 2550 
ระหว่างวันที่ 4 กันยายน พ.ศ. 2551 ถึง 14 กันยายน พ.ศ. 2551 เป็นกรรมการในกองอำนวยการแก้ไขสถานการณ์ฉุกเฉินตาม คำสั่งนายกรัฐมนตรี ในเหตุการณ์ นปช. ปะทะกับกลุ่มพันธมิตรฯ 2 กันยายน พ.ศ. 2551
ตั้งแต่ปี พ.ศ. 2552 ได้ดำรงตำแหน่งเอกอัครราชทูต ณ กรุงพริทอเรีย เอกอัครราชทูต ณ กรุงบราซิเลียในปี พ.ศ. 2554 เอกอัครราชทูต ณ กรุงอังการา ในปี พ.ศ. 2556 และเกษียณอายุราชการในปี พ.ศ. 2559 โดยตลอดช่วงเวลาดังกล่าว ได้ให้ความสำคัญกับการส่งเสริมและต่อยอดความสัมพันธ์ระหว่างไทยกับประเทศข้างต้นในทุก ๆ ด้าน ไม่ว่าจะเป็นด้านการค้า การลงทุน การท่องเที่ยว การส่งเสริมและเผยแพร่ความเป็นไทยในทุกมิติ ตลอดจนความสัมพันธ์ระหว่างประชาชนกับประชาชนภายใต้นโยบายการทูตสาธารณะ (public diplomacy) ของไทย 
ภายหลังเกษียณอายุราชการ ยังคงได้รับมอบหมายภารกิจจากกระทรวงการต่างประเทศอย่างต่อเนื่อง เช่น ที่ปรึกษากระทรวงด้านการแก้ไขปัญหาจังหวัดชายแดนภาคใต้ในมิติต่างประเทศ ที่ปรึกษาด้านการปฏิรูปกระทรวง และหัวหน้าคณะทำงานจัดการประชุมสุดยอดอาเซียนปี พ.ศ. 2562 
ปัจจุบัน ธฤตดำรงตำแหน่งเลขาธิการมูลนิธิไทย (2562) 
เครื่องราชอิสริยาภรณ์.
ธฤต จรุงวัฒน์ ได้รับพระราชทานเครื่องราชอิสริยาภรณ์และเครื่องอิสริยาภรณ์ทั้งไทยและต่างประเทศ ดังนี้
ยุทธศาสตร์กู้ชาติของราชามือใหม่

ยุทธศาสตร์กู้ชาติของราชามือใหม่ (; โรมาจิ: "Genjitsushugi Yūsha no Ōkoku Saikenki") เป็นซีรีส์ไลต์โนเวลญี่ปุ่น เขียนโดยโดะโจมารุ และวาดภาพประกอบโดยฟุยุยูกิ เป็นเรื่องราวเกี่ยวกับโซมะ คาสึยะ นักศึกษามนุษยศาสตร์ที่กลายมาเป็นผู้กล้า ซึ่งได้นำความรู้เกี่ยวกับแนวคิดสัจนิยมและแนวคิดมาเกียเวลลีมาประยุกต์ใช้ในการฟื้นฟูอาณาจักร ได้รับการดัดแปลงเป็นมังงะ วาดภาพโดยซาโตชิ อูเอดะ เผยแพร่ออนไลน์ผ่านเว็บไซต์มังงะ Comic Gardo ของสำนักพิมพ์ Overlap ในเดือนกรกฎาคม พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ เริ่มออกอากาศตั้งแต่เดือนกรกฎาคม พ.ศ. 2564 ถึงเดือนเมษายน พ.ศ. 2565
เนื้อเรื่อง.
คาซึยะ โซมะ ชายหนุ่มธรรมดาที่ถูกดึงมาต่างโลกอย่างกะทันหัน ในโลกใหม่นี้ เขาได้รับการบอกกล่าวจาก อัลเบิร์ต เอลฟรีเดน กษัตริย์แห่งอาณาจักรเอลฟรีเดน ว่าจะสละราชสมบัติให้แก่เขา เขายังได้รับแจ้งว่าเขาจะต้องแต่งงานกับ ลีเชีย บุตรสาวของอดีตกษัตริย์อัลเบิร์ต คาซึยะตัดสินใจที่จะฟื้นฟูเศรษฐกิจของประเทศที่กำลังย่ำแย่ เขาจึงรวบรวมบุคคลที่มีความสามารถหลากหลายมาช่วยกันปฏิรูปประเทศ
 ให้เสียงโดย: ยูซูเกะ โคบายาชิ
 ถูกอัญเชิญมาจากโลกปัจจุบันมายังต่างโลก โดยมีภารกิจในการรับมือกับภัยคุกคามจากดินแดนปีศาจ อย่างไรก็ตาม ชะตาชีวิตของเขาพลิกผันเมื่อกลายมาเป็นรักษาการกษัตริย์ของอาณาจักรเอลฟรีเดน และต้องรับมือกับปัญหาภายในอาณาจักรที่กำลังย่ำแย่ไปพร้อมกัน ในฐานะกษัตริย์ คาซึยะเริ่มปฏิรูปเพื่อปรับปรุงมาตรฐานการครองชีพในราชอาณาจักร ในสงครามหนึ่งสัปดาห์ คาซึยะพบว่าตนเองอยู่ท่ามกลางสงครามกลางเมืองที่ปะทุขึ้นระหว่างเขากับดยุกจอร์จ คาร์ไมน์และดยุกคาสเตอร์ วาร์กัส พร้อมกันนั้นยังต้องเผชิญหน้ากับการรุกรานจากราชรัฐอมิโดเนีย ด้วยยุทธวิธีทางการทหารที่ชาญฉลาด คาซึยะสามารถเอาชนะสงครามและผนวกดินแดนอมิโดเนียเข้ากับอาณาจักรเอลฟรีเดนได้สำเร็จ (แม้จะเป็นเหตุการณ์ที่ไม่ได้วางแผนไว้ล่วงหน้า) การรวมดินแดนครั้งนี้ก่อให้เกิดอาณาจักรใหม่ขึ้นมาคือ อาณาจักรฟรีโดเนีย ซึ่งเป็นการรวมกันระหว่างเอลฟรีเดนและอมิโดเนีย ต่อมา เขาได้สร้างพันธมิตรลับ ๆ กับจักรพรรดินีมาเรีย ยูโฟเรีย แห่งจักรวรรดิแกรนด์เคออส ถึงแม้จะไม่เชี่ยวชาญในการต่อสู้โดยตรง แต่เขาก็มีความสามารถในการใช้มนตร์ดำ
 ให้เสียงโดย: อิโนริ มินาเซะ
 ให้เสียงโดย: อิกูมิ ฮาเซงาวะ
 ให้เสียงโดย: เรนะ อูเอดะ
 ให้เสียงโดย: M.A.O
โกปาอาเมริกา 2021 กลุ่มบี

กลุ่มบีของฟุตบอลโกปาอาเมริกา 2021 (หรือเรียกอีกอย่างว่า กลุ่มโซนเหนือ ตามลักษณะการแบ่งกลุ่มตามภูมิศาสตร์) จะเกิดขึ้นในวันที่ 12 ถึง 28 มิถุนายน ค.ศ. 2021 ณ ประเทศบราซิล ประกอบด้วยบราซิล แชมป์เก่าและเจ้าภาพ, โคลอมเบีย อดีตเจ้าภาพร่วม, เวเนซุเอลา, เอกวาดอร์ และเปรู รองแชมป์เก่า
แต่เดิมกลุ่มบีมีกำหนดลงเล่นในวันที่ 13 มิถุนายน ถึง 1 กรกฎาคม ค.ศ. 2020 อย่างไรก็ตาม ในวันที่ 17 มีนาคม ค.ศ. 2020 คอนเมบอลได้ประกาศเลื่อนการแข่งขันออกไปแข่งขันใน ค.ศ. 2021 เนื่องจากการระบาดทั่วของโควิด-19 ในทวีปอเมริกาใต้
ตารางคะแนน.
ใน รอบก่อนรองชนะเลิศ:
นัด.
การแข่งขันตามกำหนดเดิมในปี ค.ศ. 2020 ได้รับการประกาศออกมาในวันที่ 3 ธันวาคม ค.ศ. 2019 และ 4 มีนาคม ค.ศ. 2020 ตามลำดับ แต่ภายหลังจากถูกเลื่อนแข่งขันทำให้ตารางแข่งขันใหม่ได้รับการประกาศออกมาในวันที่ 13 สิงหาคม ค.ศ. 2020 แต่ภายหลังจากการถอนตัวของกาตาร์ทำให้ตารางถูกปรับเปลี่ยนใหม่อีกครั้งในวันที่ 15 มีนาคม ค.ศ. 2021
เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล  ยกเว้นกูยาบาที่ใช้เขตเวลา GMT-4
นัดที่ 1.
บราซิล พบ เวเนซุเอลา.
<section begin=B01 /><section end=B01 />
โคลอมเบีย พบ เอกวาดอร์.
<section begin=B02 /><section end=B02 />
นัดที่ 2.
โคลอมเบีย พบ เวเนซุเอลา.
<section begin=B03 /><section end=B03 />
บราซิล พบ เปรู.
<section begin=B04 /><section end=B04 />
นัดที่ 3.
เวเนซุเอลา พบ เอกวาดอร์.
<section begin=B05 /><section end=B05 />
โคลอมเบีย พบ เปรู.
<section begin=B06 /><section end=B06 />
นัดที่ 4.
เอกวาดอร์ พบ เปรู.
<section begin=B07 /><section end=B07 />
บราซิล พบ โคลอมเบีย.
<section begin=B08 /><section end=B08 />
นัดที่ 5.
บราซิล พบ เอกวาดอร์.
<section begin=B09 /><section end=B09 />
เวเนซุเอลา พบ เปรู.
<section begin=B10 /><section end=B10 />
บันทึก.
<templatestyles src="Reflist/styles.css" />
เดอะโบ๊ตเรซ

เดอะโบ๊ตเรซ  เป็นชุดการแข่งเรือพายประจำปีระหว่างสโมสรพายเรือมหาวิทยาลัยเคมบริดจ์กับสโมสรพายเรือมหาวิทยาลัยอ็อกซ์ฟอร์ด ซึ่งตามประเพณีแข่งกันแบบไม่จำกัดน้ำหนักฝั่งละแปดคนในแม่น้ำเทมส์ในกรุงลอนดอน ประเทศอังกฤษ มีการแข่งขันแยกเป็นประเภทชายและหญิง และการแข่งขันระหว่างลูกเรือสำรอง สำหรับชื่ออื่นมีทั้ง การแข่งเรือมหาวิทยาลัย (University Boat Race) และการแข่งเรืออ็อกซ์ฟอร์ดและเคมบริดจ์ (Oxford and Cambridge Boat Race)
การแข่งเรือชายจัดครั้งแรกในปี 1829 และจัดขึ้นทุกปีนับแต่ปี 1856 ยกเว้นช่วงสงครามโลกครั้งที่หนึ่งและสอง (แต่ยังมีการจัดการแข่งขันอย่างไม่เป็นทางการ) และการระบาดทั่วของโควิด-19 ในปี 2020 การแข่งเรือหญิงจัดครั้งแรกในปี 1927 และมีการแข่งขันทุกปีนับแต่ปี 1964 ตั้งแต่ปี 2015 การแข่งเรือหญิงจัดขึ้นในวันและสถานที่เดียวกัน และตั้งแต่ปี 2018 รายการแข่งขันชายหญิงเรียกรวมกันว่า "เดอะโบ๊ตเรซ"
สถานที่แข่งขันส่วนใหญ่ใช้เส้นทางชิงแชมป์ (Championship Course) เป็นระยะทาง 4.2 ไมล์ (6.8 กิโลเมตร) ของแม่น้ำเทมส์ในเวสต์ลอนดอน จากพัตนีถึงมอร์ตเลก มีการใช้สถานที่อื่นบ้าง รวมทั้งบางส่วนของริเวอร์เกรตอูสซึ่งใช้แข่งขันในปี 2021 ลูกเรือทั้งสองมหาวิทยาลัยเรียกกันมาแต่เดิมว่า บลูส์ และเรือเรียก "บลูโบ๊ต" โดยเคมบริดจ์ใช้สีฟ้า และอ็อกซ์ฟอร์ดใช้สีน้ำเงิน จนถึงปี 2021 เคมบริดจ์ชนะการแข่งชาย 85 ครั้ง และอ็อกซ์ฟอร์ด 80 ครั้ง และสูสีแบบตัดสินไม่ได้ (dead heat) 1 ครั้ง ในการแข่งหญิง เคมบริดจ์ชนะ 45 ครั้ง และอ็อกซ์ฟอร์ดชนะ 30 ครั้ง
ในปีส่วนใหญ่ มีผู้ชมกว่า 250,000 คนชมการแข่งขันจากฝั่งแม่น้ำ ในปี 2009 มีประชาชนดูการแข่งขันสดเป็นประวัติการณ์ 270,000 คน และอีก 15 ล้านคนหรือกว่านั้นดูการถ่ายทอดทางโทรทัศน์
เรย์แมน (วิดีโอเกม)

เรย์แมน  เป็นวิดีโอเกมแพลตฟอร์มเลื่อนด้านข้างที่พัฒนาและจัดจำหน่ายโดย ยูบิ ซอฟต์ โดยตัวเกมเป็นเกมภาคหลักเกมแรกในชุดเกม "เรย์แมน" ตัวเกมจะติดตามการผจญภัยของเรย์แมน ฮีโร่ที่ต้องกอบกู้โลกที่มีสีสันของเขาจากมิสเตอร์ดาร์กที่ชั่วร้าย เดิมทีตัวเกมถูกออกแบบมาสำหรับเครื่องอาตาริ จากัวร์ในปี 1995 ตัวเกมเวอร์ชันเพลย์สเตชันได้รับการพัฒนาและวางจำหน่ายในฐานะเกมเปิดตัวในโซนอเมริกาเหนือในวันที่ 9 กันยายน 1995 และมีการพอร์ตเพิ่มเติมถูกสร้างขึ้นสำหรับเซกา แซตเทิร์นในปี 1995 และคอมพิวเตอร์ในระบบปฏิบัติการดอสในปี 1996 ตัวเกมได้ปรากฏในรูปแบบอื่น ๆ รวมถึงเวอร์ชันสำหรับเกมบอยอัดวานซ์, เพลย์สเตชัน เน็ตเวิร์ก, DSiWare และอุปกรณ์ในระบบไอโอเอส และ แอนดรอยด์
"เรย์แมน" เวอร์ชันมือถือถูกถอดออกจากร้านค้าดิจิทัลในเดือนกรกฎาคม 2018 และในวันที่ 29 ตุลาคม 2018 โซนีเปิดเผยว่าเกมนี้จะเป็นหนึ่งใน 20 เกมที่โหลดไว้ล่วงหน้าบนเพลย์สเตชัน คลาสสิค ซึ่งวางจำหน่ายในวันที่ 3 ธันวาคม 2018
กีฬาฟุตบอลในซีเกมส์ 2023 – ทีมหญิง

การแข่งขันฟุตบอลหญิง ในกีฬาซีเกมส์ 2023 จะจัดขึ้นตั้งแต่วันที่ 3 ถึง 15 พฤษภาคม พ.ศ. 2566 ที่ประเทศกัมพูชา. โดยมี 8 ชาติจากเอเชียตะวันออกเฉียงใต้จะเข้าร่วมการแข่งขันในประเภททีมหญิง. แมตช์ทั้งหมดจะลงเล่นในกรุง พนมเปญ. และไม่มีการจำกัดอายุสำหรับทัวร์นาเมนต์นี้. อินโดนีเซีย ถอนทีมออกจากการแข่งขันหลังจากการจับสลาก. ติมอร์-เลสเต ที่ไม่ได้เข้าร่วมการแข่งขัน.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลหญิง:
สนามแข่งขัน.
สามสนามแข่งขันจะถูกใช้ระหว่างทัวร์นาเมนต์. สนามกีฬาโอลิมปิก เป็นเจ้าภาพในนัดชิงเหรียญทองแดงและนัดชิงเหรียญทอง.
ประเทศที่เข้าร่วม.
<templatestyles src="Div col/styles.css"/>
การจับสลาก.
การจับสลากสำหรับทัวร์นาเมนต์จะจัดขึ้นในวันที่ 5 เมษายน พ.ศ. 2566 ที่ โมโรดก เทโช เนชันแนล สเตเดียม. 9 ทีมจะเป็นทีมวางอยู่ใน 5 โถ ซึ่งขึ้นอยู่กับประสิทธิภาพใน ครั้งปี ค.ศ. 2021. เจ้าภาพจะได้เป็นทีมวางในโถที่ 1. อินโดนีเซียถอนทีมหลังจากการจับสลาก.
ผู้เล่น.
ซึ่งแตกต่างจากทัวร์นาเมนต์ชายซึ่งเป็นทัวร์นาเมนต์ระดับนานาชาติอายุต่ำกว่า 22 ปี, การแข่งขันฟุตบอลหญิงมีไว้สำหรับทีมชาติชุดใหญ่.
รอบแบ่งกลุ่ม.
กลุ่ม เอ.
<onlyinclude></onlyinclude>
กลุ่ม บี.
<onlyinclude>
</onlyinclude>
รอบแพ้คัดออก.
<onlyinclude></onlyinclude>
ผู้ทำประตู.
มีการทำประตู 55 จากการแข่งขัน 16 เฉลี่ย ต่อนัด
การทำประตู 6 ครั้ง